Document ID: 31991D0131

ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Μαρτίου 1991 για την αποδοχή των αναλήψεων υποχρεώσεων που έχουν προταθεί από ορισμένους εξαγωγείς όσον αφορά τη διαδικασία αντιντάμπινγκ σχετικά με τις εισαγωγές ορισμένων τύπων ηλεκτονικών μικροκυκλωμάτων γνωστών ως EPROM ( διαγραφόμενες προγραμματιζόμενες μνήμες μόνο ανάγνωσης καταγωγής Ιαπωνίας και για την περάτωση της έρευνας όσον αφορά αυτούς τους εξαγωγείς ( 91/131/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας ( 1 ), και ιδίως το άρθρο 10,
Μετά από διαβουλεύσεις στο πλαίσιο της συμβουλευτικής επιτροπής όπως προβλέπεται από τον εν λόγω κανονισμό,
Εκτιμώντας ότι :
Α . ΔΙΑΔΙΚΑΣΙΑ
( 1 ) Το Δεκέμβριο 1986, η Επιτροπή έλαβε καταγγελία που υποβλήθηκε από την European Electronent Manufacturers' Association ( EECA ) εξ ονόματος σχεδόν όλων των σημερινών ή ενδεχόμενων κοινοτικών παραγωγών μνημών EPROM ( διαγραφόμενες προγραμματιζόμενες μνήμες μόνο ανάγνωσης ). Η καταγγελία περιείχε αποδεικτικά στοιχεία ως προς τα ντάμπινγκ που ασκείται στις εισαγωγές μνημών EPROM καταγωγής Ιαπωνίας και ως προς τη σημαντική ζημία που προκλήθηκε κατά την έννοια του άρθρου 4 παράγραφος 1 του κανονισμού ( ΕΟΚ ) αριθ . 2423/88 . Αυτά τα αποδεικτικά στοιχεία θεωρήθηκαν επαρκή για να δικαιολογήσουν την έναρξη της διαδικασίας .
( 2 ) Κατά συνέπεια, η Επιτροπή ανήγγειλε, με ανακοίνωση που δημοσιεύθηκε στην Επίσημη Εφημερίδα των Ευρωπαϊκών Κοινοτήτων ( 2 ) την έναρξη διαδικασίας αντιντάμπινγκ όσον αφορά τις εισαγωγές στην Κοινότητα ορισμένων τύπων ηλεκτρονικών μικροκυλωμάτων γνωστών ως EPROM που υπάγονταν, κατά την έναρξη της διαδικασίας, στη διάκριση ex 85.21 Δ του κοινού δασμολογίου που αντιστοιχούσε στους κωδικούς NIMEXE ex 85.21-47, ex 85.21-69 και ex 85.21-71, καταγωγής Ιαπωνίας, και άρχισε έρευνα .
Β . ΑΝΑΛΗΨΕΙΣ ΥΠΟΧΡΕΩΣΕΩΝ ΩΣ ΠΡΟΣ ΤΙΣ ΤΙΜΕΣ
( 3 ) Οι ακόλουθοι εξαγωγείς, δηλαδή οι Fujitsu, Hitachi, Mitsubishi, NEC, Sharp, Texas και Toshiba, μετά από σχετική υπόδειξη εκ μέρους της Επιτροπής σύμφωνα με το άρθρο 10 παράγραφος 3 του κανονισμού ( ΕΟΚ ) αριθ . 2423/88, πρότειναν αναλήψεις υποχρεώσεων όσον αφορά τις εξαγωγές τους μνημών EPROM προς την Κοινότητα.
( 4 ) Η Επιτροπή θεωρεί ότι οι αναλήψεις υποχρεώσεων ως προς τις τιμές που πρόσφεραν αυτοί οι ιάπωνες εξαγωγείς, μπορεί να αποτελέσει το καταλληλότερτο μέτρο σ' αυτή την περίπτωση εφόσον μπορούν να συμπεριλάβουν τις αναγκαίες προϋποθέσεις προς διασφάλιση της απαιτούμενης ευελιξίας . Οι εν λόγω αναλήψεις υποχρεώσεων εξασφαλίζουν τα ότι οι τιμές πώλησης στην Κοινότητα δεν πρόκειται να πέσουν κάτω από ορισμένα επίπεδα τιμής αναφοράς που θεωρείται κατάλληλο για να εξουδετερωθεί, σε ικανοποιητικό βαθμό, η ζημία που έχει προκληθεί στις καταγγέλλουσες εταιρείες, αφού δοθεί η ιδιαίτερη προσοχή στο κόστος παραγωγής των εξαγωγέων. Το επίπεδο της τιμής αναφοράς καθορίζεται ανά τρίμηνο με βάση τις κατασκευασμένες αξίες . Επιπλέον, μπορεί να ελεγχθεί αποτελεσματικά η ορθή λειτουργία των αναλήψεων υποχρεώσεων .
( 5 ) Υπ' αυτές τις συνθήκες, οι αναλήψεις υποχρεώσεων που προσφέρθηκαν θεωρούνται αποδεκτές και ως εκ τούτου, η έρευνα μπορεί να περατωθεί όσον αφορά τους εν λόγω εξαγωγείς .
( 6 ) Αν παραβιαστούν αυτές οι αναλήψεις υποχρεώσεων και η Επιτροπή τις αποσύρει, ή αν ένας ενδιαφερόμενος εξαγωγέας τις καταγγείλει, η Επιτροπή μπορεί, σύμφωνα με το άρθρο 10 παράγραφος 6 του κανονισμού ( ΕΟΚ ) αριθ . 2423/88, να επιβάλει αμέσως προσωρινό δασμό και, εν συνεχεία, το Συμβούλιο μπορεί να επιβάλει οριστικό δασμό με βάση τις διαπιστώσεις και τα συμπεράσματα της έρευνας που αναφέρεται στον κανονισμό ( ΕΟΚ ) αριθ . 577/91 του Συμβουλίου ( 3 ).
( 7 ) Προβλήθηκε αντίρρηση ως προς τη λύση αυτή στο πλαίσιο της συμβουλευτικής επιτροπής από δύο κράτη μέλη . Ως εκ τούτου, σύμφωνα με τις διατάξεις του άρθρου 10 παράγραφος 1 και του άρθρου 9 παράγραφος 1 του κανονισμού ( ΕΟΚ ) αριθ . 2423/88, η Επιτροπή υπέβαλε στο Συμβούλιο έκθεση σχετικά με τα αποτελέσματα της διαβούλευσης, μαζί με πρόταση για την αποδοχή των αναλήψεων υποχρεώσεων και την περάτωση της έρευνας . Δεδομένου ότι το Συμβούλιο δεν έλαβε αντίθετη απόφαση εντός μηνός, η Επιτροπή μπορεί να υιοθετήσει την παρούσα απόφαση,
ΑΠΟΦΑΣΙΖΕΙ : Άρθρο 1
Οι αναλήψεις υποχρεώσεων που έχουν προταθεί από τις εταιρείες Fujitsu Ltd ., Hitachi Ltd ., Mitsubishi Electric Corporation, NEC Corporation, Sharp Corporation of Japan, Texas Instruments Japan Limited, και Toshiba Corporation aοσον αφορά τη διαδικασία αντιντάμπινγκ σχετικά με τις εισαγωγές ορισμένων τύπων μικροκυκλωμάτων γνωστών ως EPROM, που υπάγονται στους κωδικούς ΣΟ ex 8542 11 10, ex 8442 11 30, 8542 11 63, 8542 11 65 ή 8542 11 66, ex 8542 11 76, καταγωγής Ιαπωνίας, γίνονται αποδεκτές . Άρθρο 2
Περατώνεται η έρευνα σχετικά με τη διαδικασία αντιντάμπινγκ που αναφέρεται στο άρθρο 1 όσον αφορά τις εταιρείες που απαριθμούνται στο εν λόγω άρθρο . Βρυξέλλες, 11 Μαρτίου 1991 .

Labels: 12
3
1
18